Skólaskákmót Kópavogs fór fram föstudaginn 5. apríl og mánudaginn 8. apríl í Álfhólsskóla . Svo mikill áhugi var á mótinu og fjölmenni það mikið að skipta varð keppendum upp í tvo hluta og hafa seinni hlutann á mánudag . Rúmlega 220 keppendur tók þátt en keppt var í fjórum flokkum . Skemmst er frá því að segja að nemendur Álfhólsskóla stóðu sig frábærlega í keppninni . Í 1. – 2. bekk tóku 52 skákmenn þátt . Þar hafði Róbert Luu frá Álfhólsskóla sigur í hópi pilta og vann allar sínar skákir , Ingibert Snær Erlingsson varð í öðru sæti og þriðji varð Daníel Sveinsson . Báðir eru þeir í Álfhólsskóla . María Jónsdóttir , Salaskóla varð efst stúlkna , Freyja Birkisdóttir , Smáraskóla varð önnur og Vigdís Lilja Kristjánsdóttir , Álfhólsskóla , þriðja . Í 3. – 4. bekk tóku 88 skákmenn þátt . Vignir Vatnar Stefánsson , Hörðuvallaskóla , vann þar sigur , Tinni Teitsson , Snælandsskóla varð í öðru sæti og Jón Þór Jóhannsson , Salaskóla þriðji . Dagmar Vala Hjörleifsdóttir , Álfhólsskóla , varð efst í hópi stúlkna , Elísabet Alda Georgsdóttir , Álfhólsskóla varð önnur og Elín Edda Jóhannsdóttir , Salaskóla , þriðja . Í 5 – 7. bekk tóku 60 skákmenn þátt í mótinu . Dawid Pawel Kolka , Álfhólsskóla , sigraði með fullu húsi stiga . Annar varð Bárður Örn Birkisson , Smáraskóla og þriðji Jason Andri Gíslason , Salaskóla . Dawid og Bárður Örn hafa tryggt sér keppnisrétt á Kjördæmismóti Reykjaness . Guðrún Vala , Salaskóla varð efst stúlkna , Tinna Þrastardóttir , Salskóla , varð í öðru sæti og Móey María Sigþórsdóttir , Salaskóla , þriðja . Í 8. – 10. bekk tóku 23 skákmenn þátt . Jafnir og efstir urðu Róbert Leó Jónsson , Álfhólsskóla og Kristófer Orri Guðmundsson , Vatnsendaskóla . Róbert hafði þó betur eftir stigaútreikningum . Hildur Berglind Jóhannsdóttir , Salaskóla , varð þriðja og efst stúlkna , Ludvik Árni Guðmundsson , Vatnsendaskóla , náði þriðja sæti pilta , Sonja María Friðriksdóttir , Álfhólsskóla varð önnur stúlkna og Erna Pétursdóttir , Vatnsendaskóla , varð þriðja . Róbert Leó og Kristófer Orri hafa unnið sér rétt til að tefla í á Kjördæmismóti Reykjaness . Undirbúningur og skipulag keppninnar hvíldi mikið á Lenku Ptacnikova , skákþjálfara Álfhólsskóla en einnig komu þeir Tómas Rasmus og Helgi Ólafsson að undirbúningnum . Hér eru myndir sem Tómas Rasmus tók og fleiri myndir af mótinu .